ไทยรัฐทีวี

ไทยรัฐทีวี เป็นช่องโทรทัศน์ภาคพื้นดินระบบดิจิทัลในประเทศไทย ความละเอียดสูง ผลิตโดย บริษัท ทริปเปิ้ลวีบรอดคาสต์ จำกัด ในเครือหนังสือพิมพ์ไทยรัฐ โดยมีรายการที่ได้รับความนิยมมากมาย เช่น ข่าวใส่ไข่ เป็นต้น

**ประวัติ**
ตั้งแต่วันที่ 1 เมษายน พ.ศ. 2557 ไทยรัฐทีวีเริ่มทดลองออกอากาศ ผ่านอุปกรณ์รวมส่งสัญญาณ ของ บริษัท อสมท จำกัด (มหาชน) เป็นภาพทดสอบพร้อมเสียงระบบดอลบี 5.1 
ก่อนหน้านี้ เมื่อวันที่ 11 พฤศจิกายน พ.ศ. 2556 ฝ่ายข่าวไทยรัฐทีวีทดลองออกอากาศผ่านอินเทอร์เน็ตรายงานสดการอ่านคำพิพากษาศาลอาญาระหว่างประเทศ กรณีตีความคำพิพากษาคดีปราสาทพระวิหาร
เริ่มออกอากาศวันที่ 24 เมษายน 2557 เวลา 18:00 น. เวลา 19:00 น. จึงเข้าสู่ภาคข่าวประจำวัน ไทยรัฐนิวส์โชว์ ก่อนมีการถ่ายทอดสด พิธีเปิดไทยรัฐทีวี ซึ่งจัดขึ้นที่เซ็นเตอร์พอยต์สตูดิโอ ซอยลาซาล โดยนำเสนอในรูปของรายการพิเศษ ทีวีแบตเทิล ระหว่างเวลา 19:15-21:00 น. ซึ่งแสดงตัวอย่างรายการใหม่ คราวละสองรายการ แล้วให้ผู้ชมในสตูดิโอ ลงคะแนนให้รายการทั้งสอง เมื่อได้ผลว่ารายการใดมีคะแนนมากกว่า ไทยรัฐทีวีจะนำรายการนั้นมาออกอากาศ ในผังรายการระยะแรกสุดของช่อง

**เทคโนโลยี**
ไทยรัฐทีวี จัดซื้อระบบบริหารกราฟิกออ­กอากาศ (Broadcast Graphics; BG) ของบริษัทวิซอาร์ที (Vizrt) จากประเทศนอร์เวย์ มูลค่า 1,400,000 ดอลลาร์สหรัฐ ซึ่งช่องโทรทัศน์ชั้นนำของโลก อย่างซีเอ็นเอ็น, บีบีซี, อัลญะซีเราะฮ์, ซีซีทีวี, เอ็นเอชเค จัดซื้อไปใช้งานเช่นกัน นอกจากนี้ ยังจัดซื้ออุปกรณ์กระจายเสียง ด้วยเทคโนโลยีระบบดอลบี เพื่อให้เสียงในการออกอากาศ เป็นไปอย่างคมชัด ทว่าต่อมาราวเดือนธันวาคม พ.ศ. 2557 กลับยกเลิกการส่งสัญญาณเสียง ในระบบดอลบีดังกล่าวลง
จากการที่ไทยรัฐทีวีใช้ระบบกราฟิกออกอากาศของวิซอาร์ที ทำให้กราฟิกบนหน้าจอในระหว่างการออกอากาศ มีความโดดเด่นกว่าช่องอื่นๆ เช่น ช่วงก่อนเข้ารายการและช่วงก่อนตัดเข้าสู่ช่วงพักโฆษณา อัตลักษณ์จะมีการเคลื่อนไหวเข้าและออกตลอดเวลา รวมถึงมีการแสดงอัตลักษณ์ในช่วงเทศกาลต่าง ๆ อีกด้วย
ทั้งนี้ ไทยรัฐทีวีเป็นสถานีโทรทัศน์ช่องแรกในประเทศไทยที่นำข้อความจากแอพลิเคชันไลน์ของผู้ชมมาแสดงขึ้นบนหน้าจอ โดยใช้บัญชีไลน์กลางของไทยรัฐเอง โดยไทยรัฐทีวีเริ่มนำเสนอในลักษณะนี้เมื่อวันที่ 1 สิงหาคม พ.ศ. 2558 โดยแสดงเป็นแถบถัดจากสัญลักษณ์รายการที่มุมล่างซ้าย ก่อนที่ในเดือนกุมภาพันธ์ พ.ศ. 2560 ได้ย้ายลงมาไว้ที่ด้านล่างของจอ เพื่อความต่อเนื่องในการแสดงข้อความ ซึ่งต่อมาสถานีโทรทัศน์ไทยหลายช่องทั้งที่เป็นฟรีทีวีดิจิทัลรวมถึงช่องโทรทัศน์ดาวเทียม ต่างนำรูปแบบดังกล่าวไปใช้กับแต่ละช่องตามลำดับ
ไทยรัฐทีวีใช้ช่องยูทูบ ของไทยรัฐเองในการถ่ายทอดสดรายการต่าง ๆ เช่น ถ่ายทอดสดรายการกีฬาต่าง ๆ หรือถ่ายทอดสดกิจกรรมพิเศษ หรือเหตุการณ์ข่าวที่เกิดหลัง โดยไม่มีโฆษณาคั่น แต่จะแทนที่ด้วยโฆษณารายการต่างๆของสถานีฯ (กรณีดึงสัญญาณจากการออกอากาศปกติ เช่น ถ่ายทอดสดโตโยต้ามวยไทยลีก ฯลฯ) และภาพบรรยากาศสดจากสถานที่ที่ทำการถ่ายทอด (กรณีใช้สัญญาณแยกต่างหาก เช่น ถ่ายทอดสดศึกยอดมวยไทยรัฐ ฯลฯ)

**ผู้ประกาศข่าวและผู้รายงานข่าว**

**ผู้ประกาศข่าวและผู้รายงานข่าวที่มีชื่อเสียง**
 ชนะ เดชภิรัตนมงคล- ณัชฐพงศ์ มูฮำหมัด- ทัชธร วงศ์วานิช- เทพฤทธิ์ เอี่ยมต่อม- ทัศนัย โคตรทอง- พีระวัฒน์ อัฐนาค- พงษ์เกษม สัตยาประเสริฐ- ภาคภูมิ พันธุ์สถิตย์- วรปัฐ อรุณภักดี- สืบสกุล พันธุ์ดี- สุภาพ คลี่ขจาย- เขมสรณ์ หนูขาว- จุฑารัตน์ เอื่ยมอำพันธ์- แจ็คเกอรีน- ชิสา อธิบุญญาโชค- ณัฐญาณี รัตนไพฑูรย์- นัฏฐนันท์ เต็มโชติโกศล- มลฤดี ตันนุกูลกิจ- รัชตวรรณ โพชนุกูล- เรือนขวัญ ขุนวงศ์- วราภรณ์ สมพงษ์- อรชพร ชลาดล- อารียา เฟื่องประดิษฐ์กุล

**รายการข่าวในปัจจุบันที่มีชื่อเสียง**

**ผู้ประกาศข่าวและผู้รายงานข่าวในอดีต**
 โมไนย เย็นบุตร (ปัจจุบันอยู่ทีเอ็นเอ็น ช่อง 16)- ขวัญ โม้ชา (ปัจจุบันยุติการทำหน้าที่แล้ว)- ชัยรัตน์ ถมยา (ปัจจุบันอยู่สำนักข่าวเอ็นเอชเคเวิลด์)- ธนากร ริตุ (ปัจจุบันยุติการทำหน้าที่แล้ว)- สินีวรรณ ศรียา (ปัจจุบันยุติการทำหน้าที่แล้ว)- อภิวัฒน์ จ่าตา (ปัจจุบันยุติการทำหน้าที่แล้ว)- มนุชา เจอมูล (ปัจจุบันอยู่ทีสปอร์ต 7 ในนาม Mainstand และพิธีกรอิสระ)- ดารินทร์ หอวัฒนกุล (ปัจจุบันยุติการทำหน้าที่แล้ว)- พงศ์สุข หิรัญพฤกษ์ (ปัจจุบันยุติการทำหน้าที่แล้ว)- สรานี สงวนเรือง (ปัจจุบันยุติการทำหน้าที่แล้ว)- สุรพัศ จารุมณี (ปัจจุบันอยู่ทีสปอร์ต 7)- ชูวิทย์ กมลวิศิษฎ์ (ปัจจุบันยุติการทำหน้าที่แล้ว)- กมลวรรณ การีพัฒน์ (ปัจจุบันยุติการทำหน้าที่แล้ว)- มาสิริ กล่อมแก้ว (ปัจจุบันอยู่พีพีทีวี)- สมศักดิ์ ศรีชุ่ม (ปัจจุบันอยู่ช่องเวิร์คพอยท์)- ณัฐพร เถาตะกู (ปัจจุบันยุติการทำหน้าที่แล้ว)- คุปตนันต์ พิสิฐมหันต์ (ปัจจุบันยุติการทำหน้าที่แล้ว)- จอมขวัญ หลาวเพ็ชร (ปัจจุบันอยู่ The Matter)- วรันธร สมกิจรุ่งโรจน์ (ปัจจุบันอยู่ทีสปอร์ต 7 ในนาม Mainstand)- ศักดิ์สิทธิ์ บุญรัตน์ (ปัจจุบันอยู่อมรินทร์ทีวี)- วุฒิศักดิ์ ตันเจริญ (ปัจจุบันยุติการทำหน้าที่แล้ว)- รพีพรรณ เรืองศรี (ปัจจุบันอยู่เนชั่นทีวี)- วิรวิชญ์ เจริญเชื้อ (ปัจจุบันอยู่ทีสปอร์ต 7)- ศุภโชค โอภาสะคุณ (ปัจจุบันอยู่อมรินทร์ทีวี)- นัฐชา กิจโมกข์ (ปัจจุบันอยู่ไทยพีบีเอส)- รสริน ประกอบธัญ (ปัจจุบันยุติการทำหน้าที่แล้ว)- พิสิทธิ์ กีรติการกุล (ปัจจุบันเป็นพิธีกรรายการคดีเด็ด ซีเคร็ตไฟล์ ทางช่อง 3 เอชดี)- พิมพ์รจิต เอื้อวงษ์ชัย (ปัจจุบันยุติการทำหน้าที่แล้ว)- ฝน ธนสุนทร (ปัจจุบันยุติการทำหน้าที่แล้ว)- ทักษอร ภักดิ์สุขเจริญ (ปัจจุบันเป็นพิธีกรอิสระ)- พิมลวรรณ หุ่นทองคำ (ปัจจุบันเป็นพิธีกรอิสระ)- พุทธชาด พงศ์สุชาติ (ปัจจุบันเป็นพิธีกรอิสระ)- ณปภา ตันตระกูล (ปัจจุบันอยู่ช่อง 3 เอชดี)- กรรชัย กำเนิดพลอย (ปัจจุบันอยู่ช่อง 3 เอชดี)- คชาภา ตันเจริญ (ปัจจุบันเป็นนักจัดการวิทยุอีเอฟเอ็ม และพิธีกรอิสระ)- ชวลิต ศรีมั่นคงธรรม (ปัจจุบันเป็นนักจัดการวิทยุอีเอฟเอ็ม และพิธีกรอิสระ)- ธนัชพันธ์ บูรณาชีวาวิไล (ปัจจุบันเป็นนักจัดการวิทยุอีเอฟเอ็ม และพิธีกรอิสระ)

**ดูเพิ่ม**
 หนังสือพิมพ์ไทยรัฐ- รายชื่อผู้ประกาศข่าวและผู้รายงานข่าวไทยรัฐทีวี

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ-  "ไทยรัฐทีวี" พร้อมเกินร้อย พิสูจน์ฝีมือ
ก้าวใหญ่ทายาทเจนเนอเรชั่นสาม-  จำให้แม่น! เปิดผัง 'ช่องดิจิตอล' จานไทยคม
หมวดหมู่:ช่องข่าวในประเทศไทย
หมวดหมู่:สถานีโทรทัศน์ในประเทศไทย

หมวดหมู่:โทรทัศน์ระบบดิจิทัลในประเทศไทย
หมวดหมู่:สถานีโทรทัศน์ที่เริ่มออกอากาศในปี พ.ศ. 2557
หมวดหมู่:ก่อตั้งในประเทศไทยในปี พ.ศ. 2557